OzLabs/hebrew-wiki-articles huggingface dataset:
טוקומטיק

טוקומטיק (באנגלית: Talkomatic) היא מערכת צ'אט מקוונת<ref name="FalkDrayton"></ref> הנותנת תקשורת טקסט בזמן אמת בין קבוצה קטנה של אנשים. לכל שחקן בטוקומטיק יש חלק שהוא שלו במסך, המשדר הודעות אות אחרי אות תוך כדי הקלדה. אינטראקציה זו שונה ממערכות הצ'אט של הדור הזה והיא מבוססת על עבודה שנעשתה בשנת 1973 באוניברסיטת אילינויס על מערכת פלטו (PLATO) על ידי דאג בראון ודייוויד ר. וולי. כחלק המאמץ לשמור יצירות משמעותיות מבחינה היסטורית וצאצאיהן, עדיין ניתן להשתמש בטוקומטיק המקורי הפועלת בדיוק כמו שפעלה בשנות ה-70 במערכת CYBIS. <ref></ref>

==הערות שוליים==

קטגוריה:תרבות אינטרנט
אריך ביהם

אריך ביהם (24 באוקטובר 1894 – 24 באוקטובר 1984) היה מהנדס וכימאי טכסטיל. כיהן כראש המועצה המקומית הראשון של כפר אתא בין השנים 1941–1947.

==ביוגרפיה==
ביהם נולד באוסטרבה, צ'כוסלובקיה למקס ביהם ואדל וולף. במהלך מלחמת העולם הראשונה שרת בצבא האוסטרו–הונגרי. הוא למד כימיה באוניברסיטת וינה ושימש כמנהל של מפעל "האחים ביהם" שייצר כובעים. בשל הכרותו עם אריך מולר, שהקים את מפעל "אתא" עלה לארץ בשנת 1936, התיישב בכפר אתא והחל לעבוד כמנהל המצבעה ומחלקת האשפרה.

בשל ניסיונו הצבאי עסק בנושאי הביטחון של היישוב החל משנת 1937 והיה מפקד אזור כפר אתא וחבר המפקדה הנפתית זבולון של ארגון ההגנה. במלחמת העצמאות שירת בצבא כקצין בחיל התותחנים.

נפטר ביום הולדתו ה-90 ונקבר בבית העלמין חוף הכרמל

===ראש מועצה===
ביוני 1941 הוקמה המועצה המקומית כפר אתא. ביהם מונה לנשיא המועצה ואריך מולר שימש כסגנו. אחד הנושאים הראשונים בהם טיפל היה הסדרת אספקת המים ליישוב. המועצה רכשה בארות מים פרטיים בעזרת תקציב שקיבלה מממשלת המנדט. בהמשך נפתחה לשכה לעזרה סוציאלית והוקם בית דואר. בינואר 1945 התקיימו בחירות ראשונות למועצה. בשנת 1946, לאחר דיונים ארוכים, החליטה המועצה על השם הרשמי של היישוב - כפר אתא.

בשנת 1947 הוחלף בתפקיד בידי בנימין נאמן.

==קישורים חיצוניים==
* 

==הערות שוליים==

קטגוריה:ראשי עיריית קריית אתא
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1894
קטגוריה:ישראלים שנפטרו ב-1984
עוזי מאיר

עוזי מאיר (נולד ב-1 בנובמבר 1951) הוא פוליטיקאי ישראלי שכיהן כראש עיריית יהוד-מונוסון בין השנים 1998–2003.

==ביוגרפיה==
מאיר נולד ב-1 בנובמבר 1951 בבאר שבע, לאנואר ומרסל שעלו מעיראק. גדל והתחנך באור יהודה.

בשנות ה-30 לחייו עבר מאיר עם משפחתו ליהוד שם הקים את עסקיו ואת מרכז חייו והפך לדמות משפיעה בעיר. לפני כניסתו לפוליטיקה המקומית היה בעל עסקים בתחום המסעדנות, המזון ואף תיווך נדל"ן.

מאיר התמודד בבחירות למועצת יהוד ב-1993 מטעם סיעת "עוז". הוא נבחר למועצת העיר וכיהן כממלא מקום ראש העירייה.

בבחירות לראשות עיריית יהוד ב-1998 נבחר מאיר לראשות העיר כשהוא גובר על ראש העירייה המכהן שלמה בקשי. סיעתו "עוז" קיבלה 2 מנדטים. במהלך כהונתו כראש עיר אוחדה המועצה המקומית נוה מונוסון עם העיר יהוד ויהוד חוברה לשפד"ן.

מאיר התמודד שוב על ראשות עיריית יהוד בבחירות ב-2003 אך הפסיד ליוסף בן דוד שזכה במרב הקולות.

גם בבחירות בשנת 2008 ו-2013 התמודד עם סיעתו "עוז" ונכנס כחבר מועצת עיר.

לקראת הבחירות למועצת יהוד ב-2018 הודיע כי לא יתמודד לכהונה נוספת במועצה.

מאז תחילת שנות ה-90 מאיר הוא גם חבר מרכז במפלגת הליכוד ובמשך שנים מפלגת הליכוד ביהוד הייתה תחת הנהגתו.

נשוי לכרמלה ולהם חמישה ילדים.

== קישורים חיצוניים ==

קטגוריה:ראשי עיריית יהוד-מונוסון
קטגוריה:ישראלים שנולדו ב-1951
פלדה כחולה

פלדה כחולה (באנגלית: Blue Steel) הוא מותחן פשע אמריקאי משנת 1990 בבימויה של קתרין ביגלו, עם ג'יימי לי קרטיס ורון סילבר בתפקידים הראשיים.

התסריט של קתרין ביגלו ואריק רד הוא על שוטרת מתחילה בניו יורק ורוצח סדרתי פסיכופת שמשתלט על חייה.
==תקציר העלילה==
מייגן טרנר (ג'יימי לי קרטיס) היא שוטרת במשטרת העיר ניו יורק. בסיור הראשון שלה היא מבחינה בשוד בסופרמרקט. היא מאיימת על השודד (טום סייזמור) באקדח ומקדימה אותו כאשר הוא מתכוון לירות עליה. השודד נהרג והאקדח שלו נופל לידי אחד הלקוחות השכובים על הרצפה, יוג'ין האנט (רון סילבר), שמעלים אותו לעצמו והמפקד סטנלי הויט (קווין דאן) והחוקר ניק מאן (קלנסי בראון) משעים את מייגן בגלל שירתה והרגה אדם ללא נשק...

האנט הוא אדם רגיל שעובר כברוקר בבורסה לניירות ערך בניו יורק. האירוע הטראומתי והאקדח מעוררים בו מחשבות אפלות. הוא הופך לרוצח סידרתי ובאותו זמן נפגש "במקרה" עם מייגן המדוכאת, מתחיל לחזר אחריה והיא נענית לחיזוריו. הוא חורט את שמה של מייגן על התרמיל הקליע במקרה הרצח הראשון ולמייגן אין הסבר על כך לחוקרים. האנט ממשיך ברציחות.

אביה של מייגן, פרנק, (פיליפ בוסקו) אינו מרוצה ממקצועה של מייגן שמגלה כי הוא מכה את אימה (לואיז פלטשר) ומאיימת עליו במעצר.

האנט מתוודה לפני מייגן כי הוא הרוצח, היא מזמינה משטרה אך האנט מכחיש זאת והעורך דין הממולח שלו (ריצ'רד ג'נקינס) משחרר אותו.

מייגן מבקרת אצל ידידתה טרייסי (אליזבת פנייה) והאנט מגיע מאחור, הולם בראשה והורג את טרייסי. מייגן מתאוששת ואומרת כי היא בטוחה שהרוצח הוא האנט אבל עורך הדין שוב משחרר אותו לאחר שהיא מודה שלא ראתה את פני הרוצח.

היחיד שמאמין לה הוא ניק. הם עוקבים אחריו עד ליער שם הגיע לקחת את האקדח שהטמין. האנט מאיים על ניק אבל מייגן יורה ופוצעת אותו בזרוע. מייגן חוזרת לדירתה עם ניק והם מקיימים יחסים אך מופתעים על ידי האנט. ניק נפצע קשה ומאושפז ומייגן נפצעת קל אך גם היא מאושפזת ושוטר שומר עליה.

היא מהממת את השוטר, לובשת את בגדיו, לוקחת את אקדחו ורצה ברחובות ניו יורק למצוא את האנט. כשהיא מוצאת אותו מתפתח קרב אקדחים באור יום ברחובות עד שהיא מצליחה לחסל אותו.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'יימי לי קרטיס
|מייגן טרנר
|
|-
|רון סילבר
|יוג'ין האנט
|
|-
|קלנסי בראון
|ניק מאן
|
|-
|אליזבת פנייה
|טרייסי
|
|-
|לואיז פלטשר
|שירלי טרנר
|
|-
|פיליפ בוסקו
|פרנק טרנר
|
|-
|ריצ'רד ג'נקינס
|עו"ד לוסון
|
|-
|קווין דן
|סטנלי הויט
|עוזר המפקד הראשי
|-
|טום סייזמור
|
|שודד
|-

|}

==קישורים חיצוניים==

*[https://www.youtube.com/watch?v=3d4k5cVDuCQ קדימון לפלדה כחולה], באתר יוטיוב
*[https://www.youtube.com/watch?v=vfV_SZOkHfo סצנת האב המכה], באתר יוטיוב
*[https://www.youtube.com/watch?v=k1AVCoE1rGU קרב האקדחים-הסצנה הסופית], באתר יוטיוב

קטגוריה:סרטי 1990
קטגוריה:סרטים אמריקאיים
קטגוריה:סרטים באנגלית
קטגוריה:סרטי פשע אמריקאיים
קטגוריה:סרטי מטרו גולדווין מאייר
קטגוריה:סרטי פעולה אמריקאיים
קטגוריה:סרטי קתרין ביגלו
HEAO-3

HEAO-3 (High Energy Astronomy Observatory, מצפה כוכבים אסטרונומי לאנרגיות גבוהות) הוא טלסקופ ששוגר על ידי ארצות הברית בשנת 1979. זה היה השיגור השלישי בסדרה של שלוש חלליות. על החללית הותקנו מכשירים לפעילות בתחום קרני רנטגן וקרני גמא. היא פעלה עד לשנת 1981.

ניהול כללי היה באחריות מרכז טיסות החלל מרשל.
==משימה==
החללית שוגרה בשנת 1979 מכן שיגור 36B בנמל החלל קייפ קנוורל בעזרת משגר אטלס-קנטאור. היא הוצבה במסלול בגובה של כ-500 ק"מ ופעלה במשך כשנתיים (תחילה היה מתוכנן שהיא תפעל כ-6 חודשים). על החללית הותקנו מספר מכשירים מדעים:
* C1 ספקטרומטר בתחום קרני גמא בתחום MeV 10 - MeV 0.06. המכשיר ותצפיות נוהלו על ידי המעבדה להנעה סילונית.
* C2/C3 - 2 רגשים לתצפיות על קרינה קוסמית. חלק זה היה באחריות המכון הטכנולוגי של קליפורניה. בין היתר בוצע ניתוח של ההרכב האיזוטופי של קרינה קוסמית עד למשקל אטומי 50. כמו כן בוצעו מדידות של הספק הקרינה.

בעזרת מידע שהתקבל ממכשירי החללית בוצעו מחקרים רבים.

== קישורים חיצוניים ==

* [https://web.archive.org/web/20060929231011/http://heasarc.nasa.gov/docs/heao3/heao3_about.html תיאור פעילות]
* [https://adsabs.harvard.edu/full/1984ApJ...286..578M מאמר מדעי על תגלית שבוצע בעזרת החללית]

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים אמריקאיים
עידו שריר

עידו שריר (נולד בשנת 1975) הוא מנכ"ל עמותת רעות. בשנים 2014–2016 כיהן כמנכ"ל משרד המדע, הטכנולוגיה והחלל.

==ביוגרפיה==
שריר נולד, גדל והתחנך בתל אביב. בוגר בית הספר אליאנס תל אביב.

בשנים 1993–1997 שירת בצה"ל בתפקידי פיקוד בחטיבת הצנחנים ומשרת כקצין מילואים פעיל בדרגת סא"ל בעוצבת האש (אוגדה 98).

בוגר המרכז הבינתחומי הרצליה במשפט וממשל ותוכנית להב פיתוח מנהלים באוניברסיטת תל אביב. התמחה במשרד עורכי דין דנציגר קלגסבלד ושות' וב-2003 הוסמך כעורך דין.

טרם כניסתו למגזר הציבורי, פעל כמנהל שותף בחברת ניהול (עידו שריר שירותי ניהול בע"מ), במסגרתה ליווה וניהל חברות במשבר בתחומי התעשייה והטכנולוגיה בישראל ובארצות הברית.

נשוי לליאור עופר שריר ואב לשתי בנות ובן.

==תפקידים במגזר הציבורי==
בשנים 2007–2008 שימש שריר כראש המטה של סגן שר הביטחון, האלוף (מיל') מתן וילנאי. במסגרת תפקידו לקח חלק בהשלמת תהליכי החקיקה ויישום חוק שירות המילואים כמו גם בהקמת רשות החירום הלאומית (רח"ל).

בשנת 2008 מונה לראש המטה של נשיא המדינה התשיעי שמעון פרס. במסגרת התפקיד ריכז את המאמצים הדיפלומטיים, התקשורתיים, הטכנולוגיים והכלכליים של הצוות הנשיאותי ואת הקשר של הנשיא עם הרשות השופטת, ממשלת ישראל והכנסת. לאחר שלוש וחצי שנים במשרה זו מונה בשנת 2012 למנכ"ל מרכז פרס לשלום ולחדשנות. בתקופת כהונתו קודמה תוכנית אסטרטגית וחשיבה על מיצוב מחדש של פעילות המרכז והכנת התשתית לפעילותו בשנים שלאחר סיום כהונתו של הנשיא פרס.

בשנת 2014, מונה על ידי השר יעקב פרי למנכ"ל משרד המדע, הטכנולוגיה והחלל. בתקופת כהונתו בוצעה הגדלת תקציב המשרד בהיקף משמעותי בדגש על השקעות ממשלתיות במחקר הישומי, ביסוס והרחבת פעילות סוכנות החלל הישראלית, והרחבת התקציב המיועד לקידום נשים במדע.

שימש כסגן נשיא למדיניות וקשרי ממשל במרכז הבינתחומי הרצליה,

החל משנת 2018 משמש כמנכ"ל עמותת רעות, הפעילה בתחומי הבריאות, הרווחה והזיקנה בישראל.

==פעילות התנדבותית==
*החל מ-2016, חבר דירקטוריון במדעטק - המוזיאון הלאומי למדע, טכנולוגיה וחלל
*החל מ-2020, חבר דירקטוריון במרכז פרס לשלום וחדשנות

==קישורים חיצוניים==

* 

==הערות שוליים==

קטגוריה:בוגרי המרכז הבינתחומי הרצליה: משפטים
קטגוריה:מנכ"לי משרד המדע והטכנולוגיה
קטגוריה:חיילי חטיבת הצנחנים
קטגוריה:עובדי משרד הביטחון
קטגוריה:מנהלים ישראלים
קטגוריה:דירקטורים ישראלים
קטגוריה:עורכי דין ישראלים
קטגוריה:ישראלים שנולדו ב-1975
קיס רייוורס

קורנלוס (קיס) ברנרדוס רייוורס (, 27 במאי 1926 (ברדה) – 4 במרץ 2024) היה כדורגלן הולנדי, ששיחק בעמדת הקשר. נודע בעיקר כשחקן סנט אטיין ולאחר מכן כמאמן פ.ס.וו איינדהובן ונבחרת הולנד.

== קריירת משחק ==
רייוורס ב-1957
רייוורס ערך את הופעת הבכורה שלו בנאק ברדה. לאחר מכן שיחק גם בסנט אטיין, ובפיינורד. הוא זומן לנבחרת הולנד ושיחק בשורותיה באולימפיאדת לונדון (1948).

ב-1950 הפך רייברס לפורץ דרך, כאשר הפך לאחד מהשחקנים ההולנדים הראשונים ששיחקו כדורגל מקצועני עם העברתו לסנט אטיין. ההתאחדות הכדורגל ההולנדית השעתה אותו על כך מלשחק בנבחרת הלאומית, מכיוון שבאותו זמן לא אפשרו לשחקנים מקצוענים לשחק בנבחרת הלאומית. ורק ב-1957 הוא שב לשחק בנבחרת.

== קריירת אימון ==
כמאמן רייברס החל את הקריירה בטוונטה ואימן את הקבוצה במשך שש שנים, עם תוצאות טובות. לאחר מכן הוא עבר לפ.ס.וו איינדהובן אותה הוביל לזכייה בגביע אופ"א בעונת 1977/1978. כמו כן, הוא זכה עם פ.ס.וו בשלוש אליפות בליגת העל ההולנדית, ב-1975, 1976 ו-1978, ובדאבל ב-1976. לאחר שעזב את פ.ס.וו, הוא עבר לאמן את הנבחרת ההולנדית וקידם שחקנים צעירים כמו רונאלד קומאן, רוד חוליט ומרקו ואן באסטן. הולנד לא הצליחה להעפיל ליורו 1984, כאשר הייתה בעלת הפרש שערים טוב יותר משל ספרד עד למחזור המוקדמות האחרון, אולם לאחר ניצחונה של ספרד 12-1 על מלטה, סיימה הולנד במקום השני. לאחר מכן פוטר רייברס על ידי ההתאחדות הכדורגל ההולנדית והוחלף על ידי רינוס מיכלס. אריק טן האך ציין את רייברס בין המאמנים שהיוו השראה לקריירת האימון שלו.

רייוורס נפטר ב-4 במרץ 2024, בגיל 97.

== תארים וזכיות ==
=== שחקן ===
נאק ברדה
* מחלקה ראשונה: 1945/46

סנט אטיין
* זכייה באליפות בליגת העל הצרפתית: 1956/57
* זכייה בקופה דה פראנס: 1961/62

=== מאמן ===
; פ.ס.וו איינדהובן
* זכייה באליפות בליגת העל ההולנדית: 1974/75, 1975/76, 1977/78
* זכייה בגביע ההולנדי: 1973/74, 1975/76
* גביע אופ"א: 1977/78

=== פרסים אישיים ===
* פרס רינוס מיכלס: 2004

== קישורים חיצוניים ==

* [https://web.archive.org/web/20090614123509/http://home.wanadoo.nl/ronald.zwiers/Spelers/R/Rijvers%2C%20Kees/Kees%20Rijvers.htm פרופיל משחק ואימון] 

== הערות שוליים ==

קטגוריה:ספורטאים הולנדים בבלגיה
קטגוריה:ספורטאים הולנדים בצרפת
קטגוריה:מאמני טוונטה
קטגוריה:מאמני כדורגל הולנדים
קטגוריה:כדורגלני סנט אטיין
קטגוריה:כדורגלני נאק ברדה
קטגוריה:כדורגלני פיינורד
קטגוריה:כדורגלני נבחרת הולנד
קטגוריה:הולנדים שנולדו ב-1926
קטגוריה:הולנדים שנפטרו ב-2024
רוברטו פלייטס

רוברטו פלייטס (; 25 במאי 1932 – 3 במרץ 2024) היה כדורגלן ומאמן באורוגוואי שאימן את נבחרת אורוגוואי וכמה מועדונים מאורוגוואי. הוא היה למאמן הראשון מתוך ארבעה מאמנים שזכו גם בקופה אמריקה וגם בקופה ליברטדורס, יחד עם פרנסיסקו מאטורנה, אוסקר טבארס וצ'יצ'ה.<ref></ref><ref> </ref>

== קריירה ==
נולד ב-25 במאי 1932,<ref></ref> פליטאס שיחק כבלם במועדון ליברפול ממונטווידאו.<ref name="sorpresas"></ref>

לאחר פרישתו ממשחק, החל פלייטס קריירה כמאמן ראשי. הוא זכה בקופה אמריקה 1987 כמאמן נבחרת אורוגוואי, וזכה ב-1992 באליפות בפריימרה של אורוגוואי, בגביע ליברטדורס 1988<ref name="rsssfuruguay"></ref> ובגביע הבין יבשתי 1988 כמאמן ראשי של נסיונל.<ref name="larepublica"></ref> בנוסף הוא זכה בפרס מאמן השנה בדרום אמריקה בשנת 1988.<ref name="sacoty"></ref>

פליטס מת ב-3 במרץ 2024, בגיל 91.<ref></ref><ref></ref>

== קישורים חיצוניים ==

== הערות שוליים ==

קטגוריה:כדורגלנים אורוגוואים
קטגוריה:בלמי כדורגל אורוגוואים
קטגוריה:מאמני פניארול
קטגוריה:מאמני נסיונל
קטגוריה:מאמני נבחרת אורוגוואי בכדורגל
קטגוריה:מאמני כדורגל אורוגוואים
קטגוריה:כדורגלני ליברפול מונטווידאו
קטגוריה:ילידי 1932
קטגוריה:נפטרים ב-2024
קקובה

האי קקובה במבט ממערב
חורבות מתחת למים על חופי האי קקובה
קקובה או קרבולה<ref name="bert134">Bertarelli (1929), p.134</ref> (באנגלית: Kekova; ביוונית: Dolichiste) הוא אי טורקי קטן ליד מחוז דמרה (דמרה היא העיר הליקית מיירה ) בנפת אנטליה שבמחוז הים התיכון. לקקובה יש שטח של 4.5 קילומטרים רבועים והוא ואינו מיושב.

== היסטוריה ==
לאחר הכיבוש האיטלקי של קסטלוריזו, האי קקובה, שבאותה תקופה היה מאוכלס זמנית במהלך הקיץ עבור כריתת עצים, ניצב במחלוקת בין איטליה לטורקיה. אמנת 1932 בין איטליה לטורקיה הקצתה אותו לטורקיה.<ref>[http://www.hri.org/MFA/foreign/bilateral/italturc.htm Text of the convention, Art. 1]</ref>

בצדו הצפוני נמצאות חורבותיה השקועות בחלקן של דוליקיסטה עיירה עתיקה שנהרסה ברעידת אדמה במהלך המאה ה-2.

האי נבנה מחדש ועדיין שגשג בתקופת האימפריה הביזנטית, הוא ננטש לבסוף בגלל פלישות ערבים.

בצפון-מערב האי נמצא המעגן ששכן במפרץ סמוך לעיר העתיקה Xera, שם יש חורבות של כנסייה ביזנטית.

אזור קקובה הוכרז כאזור מוגן במיוחד ב-18 בינואר 1990 על ידי "המשרד לאיכות הסביבה והיער" הטורקי. כל סוגי הצלילה והשחייה היו אסורים והיו כפופים לאישורים מיוחדים ממשרדי הממשלה. בשנים שלאחר מכן בוטל האיסור, למעט החלק בו נמצאת העיר השקועה.<ref></ref>

== מסביב לאי ==
אזור קקובה הוא ומקיף את האי קקובה, את הכפרים קאלקוי ואוקגיז ואת ארבע העיירות העתיקות סימנה, אפרלה, דולצ'יסטה וטימיוסה.

קאלקוי (המקומיים קוראים לו "קאלֶה") (סימנה העתיקה) הוא אתר ליקי על החוף הטורקי. זהו כפר קטן עם חורבותיה השקועים בחלקם של אפרלה<ref>[http://www.thy.com/en-INT/skylife/archive/en/2004_6/konu08.htm City of Aperlae]</ref> וטירה. הגישה לכפר אפשרית רק דרך הים.

אוּצַ'אֵז (שם עתיק, טימיאוסה) הוא כפר במרחק של קילומטר מקאלקוי, מצפון למפרץ קטן באותו השם, עם חורבות טימיאוסה במזרח. פירוש השם "Üçağız" הוא "שלושה פיות", המתייחס לשלוש היציאות לים פתוח.

==קישורים חיצוניים==

== הערות שוליים ==

קטגוריה:הריביירה הטורקית
קטגוריה:אנטליה
קטגוריה:טורקיה: איים
ג'רי קין תומפסון

ג'רי קין תומפסון (באנגלית: Jeri Kehn Thompson,<ref></ref> נולדה ב-30 בספטמבר 1966) היא שדרנית רדיו, בעלת טור קבוע במגזין "" ופרשנית פוליטית אמריקאית. בעברה, קין תפקדה כיועצת פוליטית עבור משרד עורכי הדין "Verner Liipfert" בוושינגטון די. סי וכן עבדה ב ובוועדה הרפובליקנית הלאומית.<ref></ref>

משנת 2002 תומפסון הייתה נשואה לפוליטיקאי ולשחקן האמריקאי פרד תומפסון עד למותו בשנת 2015.

== ראשית חייה ==
תומפסון נולדה ב וגדלה בנייפרוויל, אילינוי עם אמה, ויקי, אביה החורג, רון קלר ואחות הצעירה ממנה. לתומפסון תואר ראשון בספרות אנגלית מאוניברסיטת באינדיאנה. במהלך לימודיה, תומפסון הייתה חברה באחוות הסטודנטיות "".

=== נישואים ===
ג'רי קין ופרד תומפסון הכירו ב-4 ביולי 1996 בזמן ששניהם חיכו בתור לקופה בסופרמרקט. השניים נישאו ב-29 ביוני 2002 בכנסייה בנייפרוויל. נישואים אלו היו הראשונים שלה והשניים של בעלה. בזמן שנישאו, תומפסון היה בן 59 וקין הייתה בת 35.

ב-27 בספטמבר 2003, נולדה בתה הראשונה היידן. בנובמבר 2006 נולד בנה השני, סמואל.<ref></ref>

== פעילות פוליטית ==
על פי מקורות תקשורתיים, קין לקחה חלק במירוץ לנשיאות של בעלה כיועצת פוליטית.<ref></ref> קין האיצה בבעלה לרוץ לנשיאות ואף הייתה אחראית לגיוס ופיטורים חלק מאנשי הצוות בקמפיין.

בנוסף לעיסוקיה, קין היא חלק מצוות הניהול של עמותת "" שתומכת בהוצאת הפלות אל מחוץ לחוק.

==קישורים חיצוניים==

== הערות שוליים ==

קטגוריה:המפלגה הרפובליקנית (ארצות הברית)
קטגוריה:עיתונאים אמריקאים
קטגוריה:יועצים פוליטיים אמריקאים
קטגוריה:שדרני רדיו וטלוויזיה אמריקאים
קטגוריה:בעלי טור אמריקאים
Princess Peach: Showtime!

(בתרגום חופשי: הנסיכה פיץ': זמן הופעה!) הוא משחק הרפתקאות אקשן שפותח ופורסם על ידי נינטנדו המשחק יצא ל-Nintendo Switch ב-22 במרץ 2024. זהו המשחק הראשון שמציג את הנסיכה פיץ' כגיבורה הראשית מאז Super Princess Peach (2005).

== עלילה ==
פיץ' וקבוצת טודים (פטריות מואנשות החיות בממלכת הפטריות) מוזמנים להשתתף בהופעה בתיאטרון ספארקל, אך כאשר מאדאם גרייפ וחבורתה תוקפים את המקום, פיץ' חוברת למנהלת התיאטרון, סטלה, כדי למגר את האיום.<ref></ref>

== משחקיות ==
השחקן שולט בנסיכה פיץ' שיכולותיה המיוחדות היא ליצור אינטראקציה עם חפצים ודמויות שיוסיפו לדמותה יכולות ספציפיות שמתאימות לאותו שלב. בין שלל היכולות ניתן למנות את פיץ' לוחמת החרבות, פיץ' הבלשית, פיץ' האופה, פיץ' לוחמת הקונג פו, פיץ' הנינג'ה, פיץ' הבוקרת, פיץ' מחליקת הקרח, פיץ' הסוכנת, פיץ' בת הים ופיץ' גיבורת העל. <ref></ref><ref></ref><ref></ref>

== פיתוח והכרזה ==
ב-21 ביוני 2023 במהלך אירוע Nintendo Direct, נינטנדו הכריזה על המשחק חדש שמרכזו הנסיכה פיץ', ושחרורו יהיה לנינטנדו סוויץ' ב-2024.<ref></ref> ב-14 בספטמבר 2023 אירוע נוסף חשף פרטים נוספים על המשחק, כולל השם שלו, העוזרת סטלה של פיץ', הנבלים הראשיים ותאריך יציאה - 22 במרץ 2024.<ref></ref> המשחק משתמש במנוע המשחק Unreal Engine 4.<ref></ref> ב-7 במרץ שוחררה גרסת הדגמה חינמית למשחק.<ref></ref> באותו תאריך נינטנדו שחררה גם טריילר סקירה חדש, המציג את שינויי הצורה שקיימים עבור פיץ'.<ref></ref>

== ביקורות ==
המשחק קיבל ביקורות חיוביות ברובן, באתר Metacritic הוא קיבל ציון כולל של 74,<ref></ref> באתר IGN ISRAEL המשחק קיבל ציון של 8/10, וציין שהמשחק מיועד בעיקר לקהל צעיר אך גם מעריצי הזיכיון ושחקנים מבוגרים יוכלו להנות ממנו.<ref></ref>

==קישורים חיצוניים==
* 
* [https://il.ign.com/princess-peach-switch/74197/video/5-shatm-tsrykhym-ldt-l-princess-peach-showtime חמישה דברים שצריך לדעת על המשחק], באתר IGN Israel

== הערות שוליים ==

קטגוריה:משחקי נינטנדו סוויץ'
קטגוריה:משחקי פלטפורמות ממוחשבים
יוסף ברבי

רבי יוסף ברבי (כונה מהרי"ב; א' בחשוון ה'תרי"ב, 27 באוקטובר 1851 – ז' בתשרי ה'תרע"ט, 13 בספטמבר 1918) היה מגדולי ראשי הישיבות באי ג'רבה ודיין ברובע הגדול ("חארה כבירה") בג'רבה, שימש גם בתפקיד ראב"ד ב"חארה כבירה" לזמן קצר.

== קורות חייו ==
ברבי נולד באי ג'רבה בא' חשוון התרי"ב (1851). למד בישיבתו של רבי סאסי מעתוק הכהן יהונתן בשיטת "העיון התוניסאי", שכלל עיון מדוקדק בדברי הגמרא, רש"י, תוספות, מהרש"א ומהרש"ל. שיטת לימוד זו הייתה נפוצה בעיקר בעיר הבירה תוניס ועדיין לא הייתה נפוצה בג'רבה. וממנו נפוצה שיטה זו לתלמידיו בכל רחבי דרום תוניסיה.

בשנת התרכ"ח (1868) התמנה רבי סאסי הכהן יהונתן לדיין באי ג'רבה והעביר את תפקיד ראש הישיבה לתלמידו רבי יוסף כשהוא בגיל 16 בלבד, רבי יוסף היה מפקח על התלמידים, אולם גם רבי סאסי היה מגיע לעיתים ללמדם, מלבד כהונתו כדיין.<ref>מלכי תרשיש חלק א, ערך רבי סאסי הכהן יהונתן</ref>

בשנת התרנ"ז (1897) התמנה לדיין ברובע הגדול לצידם של רבו סאסי מעתוק הכהן יהונתן, והראב"ד רבי רחמים חדאד. יחד איתו צורפו לבית הדין רבי יעקב הכהן גדישא ותלמידו רבי ציון כהן יהונתן.

בג' טבת התר"ע (1909) נפטר הראב"ד רבי יעקב הכהן גדישא ורבי יוסף ברבי מונה במקומו.<ref>הרב מאיר מאזוז, בספרו "מגדולי ישראל" חלק ב במאמר על רבי יוסף ברבי.</ref> לאחר כשנה, פוטר ממשרה זו על ידי השלטונות לדרישת נשיא הקהילה, מכיוון שערך מגבית לטובת שד"ר מארץ ישראל בניגוד לרצונו של האחרון, בעקבות כך הופסקה התמיכה הכלכלית ברב על ידי הקהילה.

במקומו מונה רבי משה זקן מאזוז שכיהן אז כראב"ד הרובע הקטן ("חארה צגירא") וכרבה הראשי של ג'רבה מטעם "הביי" (מלך תוניסיה מטעם הטורקים).<ref>מלכי תרשיש חלק א, ערך רבי משה זקן מזוז</ref>

נפטר בז' תשרי התרע"ט (1918).<ref></ref>

=== פועלו כמנהיג וכראש ישיבה ===
כיהן כראש ישיבה תקופה ארוכה, ורוב רבני ג'רבה בדור שאחריו היו תלמידיו, בין תלמידו המפורסמים ניתן למנות את: רבי דוד הכהן יהונתן, רבי כלפון משה הכהן, רבי מרדכי אמייס הכהן, רבי יעקב חדאד. רבי ציון כהן יהונתן. רבי מכלוף עידאן, רבי אבא שאול חדאד, רבי יעקב כהן (אב"ד גפצא), רבי דוד דידו הכהן, רבי דוד עידאן, רבי ניסים עידאן ועוד מגדולי רבני ג'רבה ותוניס בדור שאחריו. תלמידו המובהק רבי כלפון משה הכהן כתב עליו בספרו בספרו: "אלמלא הוא, כמעט נשתכחה תורה מישראל".<ref></ref>
ממוזער
רבי יוסף ברבי לימד את שיטת העיון התוניסאי כפי שקיבלה מרבו, שיטה זו חותרת להבנת ולעיון בפשט הסוגיות, כפי המובן מהגמרא ומהראשונים, מבלי להסתמך על פלפולים.

== חיבוריו ==
חיבורו ילדי יוסף נדפס ונלקט בחייו על ידי תלמידיו, והוא נקרא כך כיוון שלמחבר לא היו ילדים, חיבורו בן פורת יוסף יצא לאחר מותו.
* ילדי יוסף ג' חלקים, מוסר, דרושים על הש"ס בדרך אגדה, יצא לאור בחייו - ג'רבה תרע"ד.<ref></ref>
* בן פורת יוסף ג' חלקים, חידושי תורה, חידושים על הש"ס ושו"ת בהלכה, יצא לאור לאחר פטירתו בג'רבה.<ref></ref>

== חיים אישיים ==
מאשתו הראשונה לא נולדו לו ילדים, ולכן נשא במקביל אישה נוספת ולאחר מכן אף אישה שלישית, אך גם מהן לא הוליד ילדים.<ref>מלכי תרשיש חלק א, ערך רבי יוסף ברבי</ref>

== הערות שוליים ==

קטגוריה:רבנים ג'רבאים
קטגוריה:יהודים הקבורים בתוניסיה
קטגוריה:מחברי ספרי שו"ת
קטגוריה:מחברי ספרי חידושים על התורה
קטגוריה:ילידי 1851
קטגוריה:נפטרים ב-1918
יוסף יוזפא סג"ל

רבי יוסף יוזפא סג"ל (תמ"ה, 1685 ~ – י"ב בתשרי תקי"ט, 1758) היה רב בדייץ (כיום רובע בקלן) שבגרמניה בראשית המאה ה-18. מחבר הספר "נוהג כצאן יוסף" על מנהגי פרנקפורט וקהילות אשכנז המערבית.

== ביוגרפיה ==
יוסף יוזפא נולד לרבי משה קאשמן סג"ל סביב שנת תמ"ה, 1685, בעיר אסן שבגרמניה. הוא היה נכדו של רבי יוסף האן נוירלינגן. נשא לאשה את בתו של רבי יהודה מילר. עמד בקשרי חיתון עם רבי ישעיה בן אברהם הלוי, מחבר "באר היטב" הקדמון.

למד אצל רבי דוד אופנהיים ורבי אברהם ברוידא. נשא לאישה את בתו של רבי יהודה מילר, רבן של העיר דייץ, בון וקלן שבגרמניה. חמיו מינה אותו למורה הוראה בעירו דייץ.

נפטר בשבת, י"ב בתשרי ה'תקי"ט, 1758.

== ספריו ==
רבי יוסף חיבר חיבורים רבים, רובם לא ראו אור. אמנם מספר חיבורים כן נדפסו עוד בחייו:
* בשנת תע"ב, 1712, הוציא לאור סדר סליחות עם פירוש 'המסביר'.
* בשנת תע"ח, 1718, הוציא לאור את ספרו "נוהג כצאן יוסף" על מנהגי הקהילות באשכנז, תוך התייחסות מפורטת למנהג פרנקפורט. לאחר יציאת הספר ביקש רבה של פרנקפורט רבי יעקב פופרש מחותנו רבי יהודה מילר לתקן את הטעון תיקון בספר. בשל כך חיבר הלה את קונטרס "צאן הנחלות" ובו הערות על הספר לצד הגנה על הכרעותיו מפני ביקורות שיצאו עליהן. בשנת תשע"ח, 300 שנים לאחר צאת הספר לראשונה, יצא הספר במהדורה מתוקנת עם ציוני מקורות על ידי הרב עמיחי כנרתי, דרך מכון שלמה אומן.
* שנת תצ"ג, 1733, הדפיס ספר קטן בשם 'קנה', ובו שיר בחרוזים בענייני אמונה, תורה ומצוות.

== קישורים חיצוניים ==
* הרב עמיחי כנרתי (מהדיר), [https://www.machonso.org/uploads/images/נוהג%20כצאן%20יוסף%20-compressed.pdf נוהג כצאן יוסף], מכון שלמה אומן תשע"ח
* [https://www.sefer.org.il/items/3731846-נוהג-כצאן-יוסף-רבי-יוסף-יוזפא-סג-ל-הוצאה-לאור-מכון-שלמה-אומן נוהג כצאן יוסף], באתר אוצר הספרים

==הערות שוליים==

קטגוריה:מחברי ספרי מנהגים
קטגוריה:רבנים גרמנים
קטגוריה:נפטרים ב-1758
רפאל אהרן מונסונייגו

הרב רפאל אהרן מונסונייגו (ה'תק"ך, 1760 - ט' באב ה'ת"ר, 8 באוגוסט 1840) היה פוסק הלכה, פייטן, אב בית הדין ורבה של פאס שבמרוקו במאה התשע עשרה.
== קורותיו ==
נולד לדיין רבי ידידיה משה, למשפחת רבנים בעיר. למד אצל רבי שאול סירירו השלישי,<ref>ראו פאס וחכמיה ח"א עמ' 335.</ref> ונסמך לרבנות על ידי רבי אליהו הצרפתי. מאגרותיו עולה שהתפרנס בקושי. נהג לעיתים קרובות לצום תענית הפסקה בהם היה צם במשך ששת ימי החול רצוף, ואוכל רק בשבת. היה בקשרי מסחר וידידות עם רבי יהודה אלבאז מחכמי צפרו, במשך תקופה ארוכה השנים התכתבו בתדירות שבועית.<ref>ראו מ. עמאר, הקדמה לספר 'בנאות מדבר'.</ref>

נכון לשנת תקנ"ו נמנה עם סופרי בית הדין.<ref>ראו אבני שיש ח"ב, חושן משפט סימן עח (מהדורה חדשה).</ref> נראה שסביב שנת ה'תק"ס התמנה לדיין רביעי בסמוך לפטירת אביו בבית הדין בראשות הרב חיים דוד סירירו.<ref>ראו הלכה למשה אלבאז אה"ע סימן מ.</ref> לא יאוחר משנת ה'תקצ"א כיהן כדיין שני לצד אב בית הדין רבי יהונתן סירירו.<ref>ראו שופריה דיעקב ח"א אה"ע סימן נז.</ref> לאחר פטירת האחרון, החל משנת ה'תקצ"ב כיהן כאב בית הדין ורבה של פאס.<ref>ראו תשובות חכמי מראכש סימן ה.</ref> בתפקידו זה תיקן תקנות יחד עם חברי בית דינו, רבי יעקב סירירו, רבי יעקב אבן צור השני, ורבי חיים אברהם הצרפתי.<ref>ראו תקנות חכמי פאס (מהד' תשע"ג) תקנות צג-צד. </ref> כמו כן התכתב בענייני הלכה ומשפט עם דייני מרוקו, כדוגמת רבי יעקב בירדוגו (שופריה דיעקב) ממקנס,<ref>ראו שופריה שיעקב אה"ע מב.</ref> רבי אברהם פינטו הקטן ורבי דוד צבאח מחכמי מרקש,<ref>ראו תשובות חכמי מראכש סימן פו.</ref> רבי יצחק בן וואליד מטיטואן.<ref>ראו: ויאמר יצחק חלק חושן משפט סימן טל.</ref>

במכתב לרבי יהודה אלבז, העיד כי נכון לתקופתו, לא ערכו בפאס סדר ט"ו בשבט, מלבד כמה יחידים.<ref>ראו: קהלת צפרו חלק ג עמ' 304.</ref>

נפטר ונקבר בפאס. מבניו ידועים רבי שלמה, רבי אליעזר, רבי יצחק, ורבי ידידיה מונסונייגו בעל שו"ת דבר אמת.

== חיבוריו ==
* מי השלח - הלכות גיטין (קזבלנקה תרפ"ט).
* משכיות לבב - פירוש לאלפא ביתא בתהלים (קזבלנקה (תר"ץ).
* בנאות מדבר - קובץ פיוטים (תשע"ז).
* הגהות לחושן משפט - נדפס בתוך: אם הבנים שמחה עמ' יד-יז.

== הערות שוליים ==

קטגוריה:פאס: רבנים
קטגוריה:אבות בתי דין
קטגוריה:נפטרים ב-1840
חזבאללה (עיראק)

תנועת חזבאללה בעיראק (בערבית: حركة حزب الله في العراق) היא מפלגה עיראקית אסלאמית שיעית המהווה חלק מקואליציית הברית העיראקית המאוחדת. הוא אינו מזוהה עם ארגון חזבאללה הלבנוני או תנועת חזבאללה באיראן. פרוש השם חזבאללה הוא "מפלגת אלוהים" בערבית.

המפלגה מפרסמת את העיתון "אל-ביינה" ובראשה עומד חסן אל-שרי. חזבאללה הוקמה כהתנגדות נגד משטרו של סדאם חוסיין. בניגוד לקבוצות אחרות נגד חוסיין, בסיס הכוח שלה נשאר בעיראק, ולא הקימה סניף באיראן או במערב. המפלגה קשורה קשר הדוק למועצה האיסלאמית העליונה של עיראק.

== היסטוריה ==
=== לאחר הפלישה ===
לאחר הפלישה לעיראק ב-2003, תנועת חזבאללה השתלטה על מבנים ששימשו בעבר את שירות הביון הכללי העיראקי בשכונת אל-עלוויה בבגדד. ב-16 באוגוסט 2004 פשטו אנשי שירות הביון הלאומי על הבניין בתמיכת כוחות שלבשו בגדים אמריקאים. דיווחים סותרים זיהו את הכוחות ככוחות המשמר הלאומי העיראקי או ככוחות ארצות הברית. פקידי וחברי חזבאללה בהווה, כולל המזכ"ל חסן אל-סארי, נעצרו ונעצרו לתקופות שנעו בין 10 ימים לחודשיים. במהלך תקופה זו הם נחקרו על קשרי הקבוצה לאיראן.<ref>[https://books.google.com/books?id=o7LXkVL7gTgC&dq=Hassan+Al-Sari+Iraq&pg=PA37 p.36-39]</ref>

== הערות שוליים ==

קטגוריה:מפלגות אסלאמיות
קטגוריה:ציר ההתנגדות
קטגוריה:מפלגות שהוקמו ב-2008
יארד של אייל

יארד של אייל או כוס יארד (באנגלית: Yard of ale) היא כוס בירה גבוהה מאוד המשמשת לשתיית בסביבות 2.5 פיינט אימפריאלי (1 פיינט אימפריאלי=568 מ"ל), כלומר כ-1.4 ליטר של בירה, תלוי בקוטר.

הכוס היא בערך באורך, מעוצבת עם כדור בולבוסי בתחתית, ופיר מתרחב, המהווה את רוב הגובה.<ref></ref>

מקור הכוס ככל הנראה באנגליה של המאה ה-17, שם הכוס הייתה ידועה גם בשמות "כוס ארוכה", "יארד קיימברידג' (זכוכית)" ו"כוס אל" (אל - מידת אורך אנגלית). היא מזוהה באמצעות אגדה עם נהגי קווי מרכבות, אם כי שימשה בעיקר למטרות שתייה ולברכות מיוחדות.<ref name="Brit"></ref><ref name="Yard"></ref>

שתיית כוס יארד מלאה בבירה מהר ככל האפשר היא משחק פאב (Pub Game) מסורתי. השתייה המהירה ביותר של יארד אייל בספר גינס שיאי עולם היא 5 שניות.<ref></ref>

== תיאור ==
הכוס היא בערך , מעוצבת עם מין כדור בתחתית ופיר מתרחב, המהווה את רוב הגובה. במדינות שבהן השיטה היא מערכת מטרית, הכוס עשויה להיות . כיוון שהכוס כל כך ארוכה ובכל מקרה אין לה בדרך כלל בסיס שטוח ויציב, היא תלויה על הקיר כשהיא לא בשימוש.

== היסטוריה ==
הפאב The Yard of Ale, [[סטרטפורד על האייבון]]
מקור הכוס כאמור באנגליה של המאה ה-17<ref></ref> וכוס כזו הייתה עדות לכישוריו של מנפח הזכוכית כמו גם של השותה ממנה. ג'ון אוולין מתעד ביומנו את השתייה הרשמית, אך החגיגית של יארד של בירה לכבוד ג'יימס השני, מלך אנגליה בברומלי בקנט (כיום דרום מזרח לונדון), 1685.

ניתן למצוא כוסות יארד תלויות על הקירות של כמה פאבים אנגליים, ויש מספר פאבים בשם The Yard of Ale ברחבי הארץ.

== שימוש ==
שתיית כוס יארד מלאה בבירה היא כאמור משחק פאב מסורתי בבריטניה. לכמה מכללות עתיקות באוניברסיטת אוקספורד יש מסורות של שתיית בירה בכוס טנקארד (בערך 0.42 ליטר).<ref></ref> ראש ממשלת אוסטרליה לשעבר בוב הוק היה בעבר שיאן העולם בשתייה המהירה ביותר של יארד בירה,<ref></ref> כששתה את בירה באחת עשרה שניות כחלק מהעונש המסורתי של מכללת אוקספורד.<ref></ref>

בניו זילנד, שם הכוס מכונה "יארדי", שתיית כוס יארד מלאה בבירה מתבצעת באופן מסורתי ביום הולדת 21 על ידי האדם החוגג.<ref></ref>

== הערות שוליים ==

קטגוריה:כוסות אלכוהול
נייב סינג סייני

נייב סינג סייני (בהינדי: नायब सिंह सैनी; נולד ב-25 בינואר 1970) הוא פוליטיקאי הודי המכהן כראש השרים של הריאנה ממרץ 2024. לשעבר חבר הלוק סבהה.

== ביוגרפיה ==
נייב סינג סייני נולד ב-25 בינואר 1970. הוא בעל תואר במשפטים.

סינג נהיה מעורב במפלגת העם ההודית בהריאנה ב-1996. ב-2002 מונה למזכיר הכללי של תנועת הנוער המפלגתית בנפת , וב-2005 מונה לנשיא בנפה.

סינג התמודד לראשונה על מושב ב ב-2010 אך הובס. הוא נבחר לאספה ב-2014 ומונה לשר בממשלת מנוהר לאל קהטר.

בבחירות ללוק סבהה ב-2019 נבחר סינג לחבר בבית התחתון של הפרלמנט ההודי.

באוקטובר 2023 מונה סינג לנשיא יחידת הריאנה של המפלגה.

ב-12 במרץ 2024 התפטר ראש השרים של הריאנה מנוהר לאל קהטר עקב התערערות הקואליציה שלו. מפלגת העם ההודית בחרה בסינג למלא את מקומו כראש השרים במדינה.

== קישורים חיצוניים ==

== הערות שוליים ==

קטגוריה:ראשי שרים מטעם מפלגת העם ההודית
קטגוריה:ראשי ממשלות המדינות והטריטוריות של הודו
קטגוריה:חברי הלוק סבהה
קטגוריה:הריאנה
קטגוריה:ילידי 1970
אלקטרז נגד ספרני הרשע

אלקטרז נגד ספרני הרשע (באנגלית: Alcatraz Versus the Evil Librarians) היא סדרת ספרי פנטזיה לנוער, שנכתבה על ידי הסופר האמריקאי ברנדון סנדרסון. זו הסדרה הראשונה שהוא כתב לבני נוער. בסדרה 6 ספרים, ונכון לשנת 2024 שלושת הכרכים הראשונים תורגמו לעברית, בהוצאת מודן.

== עלילה ==
=== ספר ראשון – אלקטרז נגד ספרני הרשע ===
אלקטרז סמדרי הוא נער צעיר, שמתגלגל ממשפחת אומנה אחת לאחרת בשל נטייתו לשבור דברים. לאחר שקיבל שקיק עם חול במתנה ליום הולדתו השלושה עשר, הוא מעורב ברצף משונה של אירועים.

לשקיק מצורף פתק, בו כתוב שהחול הוא ירושה מהוריו, שנעלמו לפני שנים. אלקטרז מצית בטעות את המטבח של הוריו המאמצים, והעובדת הסוציאלית שלו, מיז פלטשר, מגיעה לנזוף בו ומודיעה לו שהוא יעבור מחר למשפחה אחרת.

למחרת מגיע לבית איש זקן וטוען שהוא סבו, ואומר שלאלקטרז יש כישרון מיוחד ועוצמתי – לשבור דברים. הזקן מגלה ששקיק החול נעלם, ולאחר שעובד סוציאלי מגיע ומנסה לירות באלקטרז, הוא משכנע אותו שעליו לעזור לו בהשגת החול מחדש. הזקן מספר לאלקטרז שהספרנים המרושעים שולטים על רוב העולם בעזרת קונספירציה, ושעליהם להשיג את החול כדי למנוע מהם מלנצח במלחמה. אלקטרז משתכנע ועוזר לו בהסתננות למפקדה הראשית של הספרנים, הספרייה העירונית.

=== ספר שני – עצמות הלבלבר ===
אלקטרז מגיע לספרייה הגדולה של אלכסנדריה כדי למצוא את סבו שנעלם ולנסות להציל את אביו. בספר מתברר שהספרייה לא נחרבה אלא נקברה מתחת לפני הקרקע, ואוצרי הספרייה הם אל-מתים מרושעים שמנסים לגנוב את נשמות המבקרים. אלקטרז והקבוצה שמתלווה אליו נרדפים במהלך ההרפתקה על ידי דמות עוצמתית, ספרן ממסדר עצמות הלבלר.

=== ספר שלישי – אבירי קריסטיליה ===
אלקטרז מגיע לראשונה למולדתו נאהלה ומגלה שהספרנים שלחו משלחת משא ומתן שמציעה לוותר על מוקיה, אחת הממלכות החופשיות, בתמורה לשלום. אלקטרז, בסטיל, סבא סמדרי ודמויות נוספות מנסים לחשוף את כוונות הזדון שלהם תוך שהם מתמודדים עם נידויה של בסטיל ממסדר האבירים ועם ספרנים ערמומיים.

== ספרי הסדרה ==
{| class="wikitable mw-collapsible" width="700"
! colspan="4" |אלקטרז נגד ספרני הרשע • Alcatraz
|-
! colspan="2" rowspan="2" |שם
!20x20 פיקסליםהמהדורה האנגלית
!18x18 פיקסליםהמהדורה העברית
|- align="center"
!שנת הוצאה
!שנת הוצאה
|- align="center"
!1
!אלקטרז נגד ספרני הרשעAlcatraz vs. the Evil Librarians
|2007
|2012
|- align="center"
!2
!אלקטרז נגד ספרני הרשע: עצמות הלבלרAlcatraz vs. The Scrivener's Bones
|2008
|2023
|- align="center"
!3
!אלקטרז נגד ספרני הרשע: אבירי קריסטיליהAlcatraz vs. The Knights of Crystallia
|2009
| style="border-top: 0px solid; border-bottom: 0px solid;" |2024
|- align="center"
!4
!Alcatraz vs. The Shattered Lens
|2010
| style="border-top: 0px solid; border-bottom: 0px solid;" |<small>הספרים טרםיצאו בעברית</small>
|- align="center"
!5
!Alcatraz vs. The Dark Talent
|2016
| style="border-top: 0px solid; border-bottom: 0px solid;" |
|- align="center"
!6
!Alcatraz vs. Bastille vs. the Evil Librarians
|2022
| style="border-top: 0px solid;" |
|}

== קישורים חיצוניים ==
* [https://www.modan.co.il/AllResults?bskeyword=אלקטרז%20נגד%20ספרני%20הרשע אלקטרז נגד ספרני הרשע] באתר מודן הוצאה לאור
* [https://www.brandonsanderson.com/alcatraz-vs-the-evil-librarians-series/ אלקטרז נגד ספרני הרשע] באתר של ברנדון סנדרסון

קטגוריה:סדרות ספרי פנטזיה
קטגוריה:ספרי ברנדון סנדרסון
קטגוריה:ספרי ילדים ונוער
פסיק, הספרייה הדיגיטלית

פסיק, הספרייה הדיגיטלית היא ספרייה מקוונת של ספרי עיון, פרוזה וכתבי עת בעברית. אוסף הספרייה גדל באופן שוטף ומכיל נכון ל-2024 כ-5,000 ספרים דיגיטליים בעברית לצד עשרות כתבי עת דיגיטליים.

הספרייה הוקמה בשנת 2020 על ידי ניצן גאלדור ואבישי שטכלברג יחד עם עברית (חנות ספרים מקוונת), ובשיתוף פעולה עם מעל מאה מוציאים לאור מסחריים ואקדמיים בישראל. הספרייה מכסה מגוון תחומים ומציעה את כלל הספרים היוצאים לאור בתחומי החברה והרוח בישראל לצד מבחר גדול של ספרי פרוזה ושירה. כל הכותרים באתר ניתנים לקריאה כטקסט מלא (Full Text) ומוצגים בפורמט PDF.

האתר משרת את רוב האוניברסיטאות והמכללות בישראל ועשרות בתי ספר בגישה של מינוי לחבילת ספרים או כתבי עת, וכן מציע אפשרויות רכישה מוסדיות (Perpetual Access) לספרים ומאמרים בודדים.

החל משנת 2024 מפעילה הספרייה גם את מאגר הספרים המקוון של האוניברסיטה הפתוחה - [https://lamda-openu.psik.io/home למדא לאקדמיה].

== קישורים חיצוניים ==
* [https://ebooks.psik.io אתר האינטרנט] של פסיק, הספרייה הדיגיטלית

קטגוריה:ספריות דיגיטליות
קטגוריה:מאגרי מידע ביבליוגרפיים עבריים
איציק קרומבי

איציק קרומבי (באנגלית: Yitzik Crombie, נולד ב-1983) הוא יזם הייטק ופעיל חברתי חרדי, מנכ"ל ביזמקס, מרכז עסקים ומתחם עבודה משותף ליזמים חרדים בירושלים, מייסד ויו"ר פורום ההייטק החרדי, עמותה לקידום ועידוד יזמות הייטק במגזר החרדי. הקים את חברת ההזנק iSale שנמכרה ב-2016 ל ExecuTech.

== ביוגרפיה ==
איציק נולד בצפת למשפחה בחסידות חב"ד עם שבעה ילדים. למד בישיבות מחוץ לישראל מגיל 16 עד 20, שנתיים בוונציה ושנתיים בניו-יורק, ובמהלך הלימודים עסק בבניית אתרי אינטרנט. כשחזר לארץ, עבד בחברת אייבורי והחל ללמוד מערכות מידע במסגרת לימודי המשך בטכניון. תוך כדי הלימודים התקדם בחברה ואף ניהל את מערכות המידע בה.

כשעזב את אייבורי, הקים עם שני שותפים חברת ייעוץ בתחום של מערכות לוגיסטיות ופיננסיות, ולאחר זמן קצר מכר את הפעילות לאחד המתחרים. לאחר מכן, בשנת 2012 הקים את iSale עם חבר, סטארט-אפ שמציע פתרונות לאנשי מכירות שטח, וחוסך התנהלות עם Excel ואדמיניסטרציה בעזרת כלים שונים, ולאחר 4 שנים מכר אותה ל ExecuTech, כדי להקים את ביזמקס, "מתחם עסקים וחדשנות לחרדים", בירושלים.

נבחר ל "40 הצעירים המבטיחים" של גלובס בשנת 2018.

חיבר את הספר "כשהחרדים יהיו רוב".

== קישורים חיצוניים ==
* [https://www.youtube.com/watch?v=rCjenS3qeTY מה יקרה כשהחרדים יהיו רוב?], איציק קרומבי בראיון אצל ליאור שליין, קישור יוטיוב
* [https://www.youtube.com/watch?v=YJCsurRDmt4 "מה שראינו ברפורמה זו התחלה קטנה למה שאנחנו נראה": איציק קרומבי, מנהל מרכזי תעסוקה וחדשנות לחרדים], ערוץ הכנסת, יוטיוב
* [https://www.tech12.co.il/index-specials/techlist-2023/government/Article-4b4c990dbe83781026.htm איציק קרומבי: חוד החנית של שילוב חרדים בענף ההייטק], Tech12, אפריל, 2023

== הערות שוליים ==

קטגוריה:חרדים ישראלים
קטגוריה:יזמי היי-טק ישראלים
קטגוריה:חסידי חב"ד
קטגוריה:מייסדי חברות טכנולוגיה יהודים
קטגוריה:ישראלים שנולדו ב-1983
אמביקה מוד

אמביקה בהקטי מוד (באנגלית: Ambika Bhakti Mod, נולדה ב-2 באוקטובר 1995)<ref></ref><ref></ref> היא שחקנית וקומיקאית בריטית. ידועה בזכות כיכובה בסדרות "זה הולך לכאוב" ו-"יום אחד".

== ביוגרפיה ==
מוד גדלה בעיר פוטר'ס בר שבמחוז הרטפורדשייר,<ref></ref> להורים מהגרים מהודו.<ref></ref> בעלת תואר ראשון באנגלית מאוניברסיטת דורהם.<ref></ref>

בתחילת הקריירה שלה כקומיקאית, עבדה במקביל כעוזרת אישית בחברת "Condé Nast".<ref></ref> למדה משחק בבית המשחק למשחק "Theatrix" שבסנט אולבנס.

בשנת 2022, שיחקה בתפקיד ראשי בסדרת הדרמה הרפואית של BBC, "זה הולך לכאוב", בתור שרוטי אחריה, גניקולוגית מתמחה בבית חולים מטעם שירות הבריאות הלאומי.

בשנת 2024, שיחקה במיני-סדרה של נטפליקס, "יום אחד". הסדרה עוקבת אחר מערכת היחסים בין דמותה של מוד, אמה מורלי, לדמותו של ליאו וודול, דקסטר מייהו. הסדרה זכתה להצלחה רבה והובילה לפריצת דרך בקריירה של שני השחקנים.<ref></ref><ref></ref>

== פילמוגרפיה ==
=== קולנוע ===
{| class="wikitable"
!שם הסרט
!תפקיד
!שנה
|-
|Fair Bnb (סרט קצר)
|איזי
|2018
|-
|Granddaughter (סרט קצר)
|פיבי
|2019
|-
|The Sacrifice (סרט קצר)
|רוקסנה
|2020
|-
|Pet Name (סרט קצר)
|סופי
|2022
|}

=== טלוויזיה ===
{| class="wikitable"
!שם הסדרה
!תפקיד
!שנה
|-
|The Mash Report
|שרה
|2019
|-
|The B@it
|סמנת'ה
|2020
|-
|Trying
|אשר
|2021
|-
|זה הולך לכאוב
|שרוטי אחריה
|2022
|-
|מרטין פישבק
|סאמה
|2022
|-
|אני שונא את סוזי
|אונה פינץ'
|2022
|-
|יום אחד (מיני-סדרה)
|אמה מורלי
|2024
|-
|פליידייט
|סלמה דסיי
|TBA
|}

=== תיאטרון ===
{| class="wikitable"
!שם המופע
!תפקיד
!שנה
|-
|Cirque du Sillý
|עצמה
|2015
|-
|Children of the Quorn
|עצמה
|2019
|}

== מועמדויות ופרסים ==
{| class="wikitable"
!שנה
!פרס
!קטגוריה
!פרויקט
!תוצאה
!מקור
|-
!2020
!טקס פרסי Funny Woman
|—
|—
|
|<ref></ref>
|-
!2022
!פסטיבל הטלוויזיה של אדינבורו
|כשרון פורץ דרך
|—
|
|<ref></ref>
|-
! rowspan="2" |2023
!טקס פרסי Broadcastiong Press Guild (BPG)
|השחקנית הטובה ביותר
| rowspan="2" |זה הולך לכאוב
|
|<ref></ref>
|-
!טקס פרסי RTS
|שחקנית המשנה הטובה ביותר
|
|<ref></ref>
|-
!2024
!פרס ג'ות'הם לטלוויזיה
|ההופעה הטובה ביותר במיני-סדרה
|יום אחד
|
|<ref></ref>
|}

==קישורים חיצוניים==

== הערות שוליים ==

קטגוריה:שחקניות בריטיות
קטגוריה:קומיקאיות בריטיות
קטגוריה:אנגלים ממוצא הודי
קטגוריה:בריטיות שנולדו ב-1995
משה אשכנזי (ראש מועצה)

משה אשכנזי היה ראש המועצה האזורית יזרעאל (לפני האיחוד עם מועצה אזורית קישון שיצר את מועצה אזורית עמק יזרעאל) בין השנים 1968–1974.

==ביוגרפיה==
נולד בבולגריה ב-13 ביולי 1903 להוריו אברהם ובוקה. עלה עם הוריו בשנת 1929, והתיישבו בקיבוץ מרחביה. ב-1932 נסע לאזור הבלקן לצורך עידוד העלייה. הוא הקים סניף של השומר הצעיר בביטולה (מונסטיר) וכן ייסד שם הכשרה לקראת עלייה לארץ. הוא ארגן עלייה חלוצית של בני המקום והכווין אותם לקיבוצי השומר הצעיר.

ב-26 באוקטובר 1951 נבחר כסגן ראש המועצה האזורית יזרעאל. ב-17 במאי 1968 נבחר לכהן כראש המועצה. ב-1977 התפטר מתפקידו, במחאה על עיכוב מערכת הבחירות למועצה (שנגרם כתוצאה מהמגעים לאיחודה עם מועצה אזורית הקישון).

נפטר ב-14 בינואר 1985 (כ"א בטבת ה'תשמ"ה), ונטמן בבית הקברות במרחביה.

==חיים אישיים==
היה נשוי לפנינה ואב לשלושה ילדים.
ב-1969 נפטר בנו רב-סרן אפרים אשכנזי, טייס חיל האוויר וחתן פרס ביטחון ישראל.

== הערות שוליים ==

קטגוריה:ראשי המועצה האזורית עמק יזרעאל
קטגוריה:פעילי עלייה
קטגוריה:השומר הצעיר
קטגוריה:אבות שכולים: חללי צה"ל
קטגוריה:מרחביה: אישים
קטגוריה:אישים הקבורים במרחביה
קטגוריה:ישראלים ילידי בולגריה
קטגוריה:אנשי העלייה הרביעית
קטגוריה:ישראלים שנולדו ב-1903
קטגוריה:ישראלים שנפטרו ב-1985
שבי בן נחש

שבי העמוני הוא דמות מקראית, בנו של נחש העמוני. בתקופת דוד מלך ישראל אחיו חנון בן נחש ירש מאביו נחש העמוני את מלכותו על ממלכת בני עמון שבעבר הירדן המזרחי. בימיו נכבשה ממלכת בני עמון על ידי ממלכת ישראל המאוחדת.<ref>מדרש תנחומא (בובר) פרשת וירא, כ"ה. ראו: עומר פדור, [https://asif.co.il/wpfb-file/asif-1-11-45-pdf/ "איסור בני לוט לבוא בקהל"], ביטאון אסיף, א, עמ' 22–23, הערה 22</ref>

== הקשר בין שבי למשפחת המלוכה העמונית ==

=== הסבר הפסוק בספרות בתר־מקראית ===
ייתכן ששבי בן נחש הוא בנו של נחש העמוני ואחיו של חנון בן נחש, והוא מלך ממשפחת המלוכה הנאמן לדוד, שדוד הציב בעמון כשכבשה, כמו שפרעה המליך את צדקיהו; אך גם ייתכן שנחש העמוני אביו של שבי בן נחש אינו "נחש העמוני", ושלשבי אין כל קשר למשפחת המלוכה העמונית.<ref></ref>

== הערות שוליים ==

קטגוריה:אישים בספר שמואל
קטגוריה:אישים מבני עמון
קטגוריה:מלכי הגויים בתנ"ך
מוחמד נג'יבוללה

מוחמד נג'יבוללה אחמדזאי, המכונה גם "ד"ר נג'יב" (בפשטו ודארי:محمد نجیب‌الله احمدزی, 6 באוגוסט 1947 - 27 בספטמבר 1996) היה פוליטיקאי קומוניסטי אפגני ממוצא פשטוני, שכיהן כמזכיר כללי של המפלגה הדמוקרטית העממית של אפגניסטן , שליט של אפגניסטן בשנים 1992-1986 , בין 1987 ל- 1992 כנשיא רפובליקת אפגניסטן. 
התפטר באפריל 1992, זמן קצר לפני שכוחות המג'חידין כבשו את הבירה קאבול.
אחרי כשלון נסיונו להימלט להודו, נשאר נג'יבוללה בקאבול ומצא מפלט במטה נציגות האו"ם בעיר עד שנתפס על ידי הטליבן , עונה ונרצח. היה רופא בהכשרתו, אם כי לא עבד כרופא אחרי סיום לימודיו.

אחרי שסיים את לימודיו באוניברסיטת קאבול, פעל נג'יבוללה במסגרת מוסדות המפלגה הדמוקרטית העממית של אפגניסטן. אחרי מהפכת "סור" (מהפכת אפריל באפגניסטן) והקמת הרפובליקה הדמוקרטית של אפגניסטן הוא כיהן בתפקידים פקידותיים בממסד. בעקבות עלייתו לשלטון של חפיזוללה אמין נשלח כשגריר ארצו באיראן, אחר כך ביוגוסלביה. הוא חזר לאפגניסטן אחרי שהפלישה הסובייטית הדיחה מהשלטון את חפיזוללה אמין והעלתה את בברק קארמל בראש המדינה, המפלגה והממשלה. בימי שלטונו של קארמל שימש נג'יבוללה כראש שירותי הביטחון במדינה.
הוא היה חבר בסיעת פרצ'אם שבראשות קרמאל. בהנהגתו הצתיינה הבולשת ביעילותה ואלימותה. על כן זכה נג'יבוללה להערכת המנהיגים הסובייטים יורי אנדרופוב, דמיטרי אוסטינוב ובוריס פונומריוב. ב-1981 נבחר נג'יבוללה כחבר בפוליטביורו של המפלגה השלטת. ב-1985 הודח מראשות הבולשת. והתמנה כחבר מזכירות המפלגה. 
ב-1986 החליט מנהיג ברית המועצות האחרון, מיכאיל גורבצ'וב לתמוך בהחלפתו של בברק קארמל בנג'יבוללה כמזכיר כללי של המפלגה הדמוקרטית העממית של אפגניסטן. 
למשך מספר חדשים התנהל מאבק כוחות בין נג'יבוללה לבברק קרמאל ששמר את התפקיד של יושב ראש המועצה המהפכנית. נג'יבוללה האשים את קארמל בחבלת מאמציו להשיג פיוס לאומי ולסיים את המלחמה.

בעת תקופתו כמנהיג אפגניסטן, התחילה נסיגת הצבא הסובייטי ובשנים 1992-1989 ניסתה ממשלתו לסיים את מלחמת האזרחים ללא סיוע סובייטי ישיר. גם אחרי נסיגת הצבא הסובייטי, המשיכה ברית המועצות לתמוך בממשל נג'יבוללה מבחינה כלכלית וצבאית, בעוד שארצות הברית ופקיסטן תמכו בכוחות האסלמיסטים "מוג'חידין". נג'יבוללה עשה מאמצים להשיג יותר תמיכה בעם בדרך מדיניות "פיוס לאומי" כשביטל את השלטון החד-מפלגתי, התרחק מהצביון הסוציאליסטי של המשטר ואימץ במקומו גישה לאומית אפגנית, אישר את הצטרפותם של אישים לא קומוניסטים לממשלה. הוא פתח בדו שיח עם האיסלמיסטים וקבוצות פוליטיות נוספות, הכריז על האסלאם כדת רשמית והזמין אנשי עסקים לחזור מהגלות ולקחת בחזרה לידיהם את נכסיהם שהופקעו. 
נגיבוללה אימץ ב-1990 חוקה חדשה שמחקה את כל הרמזים על האידיאולוגיה הקומוניסטית וציינה כי האסלאם היא דת הרשמית במדינה. בעקבות ההפיכה באוגוסט 1991 במוסקבה והתפרקות ברית המועצות בדצמבר 1991, נג'יבוללה נשאר ללא עזרה מבחוץ. משטרו של נגיבוללה קרס עקב סכסוכים פנימיים , במיוחד אחרי עזיבתו של הגנרל עבדול ראשיד דוסטום ובאפריל 1992 הוא התפטר. 
ב-1996 נעצר על ידי הטליבן, עונה ונרצח. 
 

==קישורים חיצוניים==

* 

קטגוריה:פוליטיקאים אפגנים
קטגוריה:נשיאי אפגניסטן
קטגוריה:קומוניסטים
קטגוריה:שגרירים באיראן
קטגוריה:קורבנות רציחות פוליטיות
קטגוריה:שליטי ארצות שהוצאו להורג
קטגוריה:פשטונים
קטגוריה:מלחמת אפגניסטן (ברית המועצות): אישים
קטגוריה:מקבלי עיטור הדגל האדום
קטגוריה:מקבלי עיטור הידידות בין העמים
Sirius (שיר)

"Sirius" הוא קטע אינסטרומנטלי של להקת הרוק הבריטית The Alan Parsons Project, שהוקלט עבור אלבום האולפן השישי שלהם, Eye in the Sky משנת 1982. אורכו כמעט שתי דקות, והוא משתלב בשיר "Eye in the Sky" בהקלטה המקורית. משנות ה-90 ואילך, "Sirius" הפך למרכיב עיקרי באירועי ספורט מכללות ומקצוענים רבים ברחבי צפון אמריקה, בעיקר משחקי שיקגו בולס.

== סקירה כללית ==
באלבום, "Sirius" משתלב עם "Eye in the Sky". הראשון בדרך כלל מלווה את האחרון בהשמעות, אם כי לא תמיד בהופעות חיות. בקונצרט החירות העולמי Sirius נוגן כהקדמה ל-"Breakaway" (מתוך אלבום הסולו של אלן פרסונס Try Anything Once), עם קנדי דולפר בסקסופון.

== רקע ==
ההתחלה של "Sirius" החלה כאשר אלן פרסונס רצה שהשיר הראשון באלבום יהיה "Eye in the Sky", אבל הרגיש שצריכה להיות הקדמה שתוביל אליו. בזמן שהוא עבד על רעיונות בבית על Fairlight CMI שלו, הוא כתב ריף שהוא אהב, שבסופו של דבר הפך ל-"Sirius".<ref name=":0"></ref> ריף זה נוגן באמצעות דגימת קלאבינט עם דיליי.<ref></ref> במקור, "Sirius" לא נכתב באותו מפתח כמו "Eye in the Sky", אלא הוקלט מחדש באולפן ברגע שהלהקה הבינה שהוא יוביל ל-"Eye in the Sky" היטב.<ref name=":0" />

== משתתפים ==
* איאן בירנסון - גיטרות חשמליות
* סטיוארט אליוט - תופים, כלי הקשה
* אלן פרסונס – קלאבינט, Fairlight CMI, דיליי
* דייוויד פייטון - גיטרה בס
* אנדרו פאוול - עיבוד תזמורתי, מנצח תזמורת
* אריק וולפסון - קלידים

== קישורים חיצוניים ==

== הערות שוליים ==

קטגוריה:שירי 1982
קטגוריה:סינגלים מ-1982
קטגוריה:שיקגו בולס
קטגוריה:שירים באנגלית
קטגוריה:סינגלים בהוצאת אריסטה רקורדס
מג'דל זון

מג'דל זון (בערבית: مجدل زون) היא עיירה בנפת צור שבמחוז דרום לבנון.

העיירה נמצאת בגובה של כ-440 מטרים מעל פני הים. מג'דל זון מתפרשת על שטח של כ-1,086 הקטארים. במועצת העירייה של מג'דל זון יש 15 חברים, אשר נבחרים לתקופה של שש שנים בבחירות ישירות.

== היסטוריה ==
מיקומה של העיירה, לא הרחק מגבול ישראל–לבנון, הביא לפעילות צבאית של פת"ח בעיירה בימי פתחלנד.

לאחר הפיגוע במעלות ביצעה סיירת גולני, בפיקוד מודי בן ש"ך, פשיטה מוסקת בכפר, שבמהלכה שבו את האדם שמביתו יצאו המחבלים לביצוע הפיגוע.

כוחות צה"ל מגדוד 202 תפסו את העיירה ללא קרב ביום השני למבצע ליטאני, 15 במרץ 1978.

ב-2018 הותקף כוח של יוניפי"ל בעיירה.

כחלק מהחזית הצפונית במלחמת חרבות ברזל, הותקפו מטרות חזבאללה במג'דל זון על ידי חיל האוויר הישראלי וחיל התותחנים.

== הערות שוליים ==

קטגוריה:מחוז דרום לבנון: יישובים
שיחין (לבנון)

שִׁיחִ֫ין () היא עירייה בנפת צור, חלק ממחוז דרום לבנון. המרחק ממנה לבירת המחוז, צידון, הוא כ-49 קילומטרים בקו אווירי.

== היסטוריה ==
בשנת 1875, החוקר ויקטור גרן ביקר בעיירה שיחין ודיווח על קיומם של כ-200 מתואלים. גרן תיאר את המקום כ"בנוי על גבעה שמוקפת מתחם הבנוי מאבנים גדולות מסותתות, במידות שונות. בנקודה הגבוהה ביותר בגבעה ניתן להבחין בשרידי מבצר הבנוי מאבנים באותו סגנון, שהחלק הפנימי שלו עבר הסבה לבתים פרטיים, שגם הם הרוסים למחצה. כמו כן, נצפו שברי סרקופגים, בורות מים, גת חצובה בסלע ואגן לאיסוף מי גשמים".

לאחר מכן, בשנת 1881, מפת הקרן לחקר ארץ ישראל תיארה את שיחין כ"כפר בנוי מאבן ובוץ, המכיל 150 מתואלים, עם עקבות של חורבות עתיקות [...], ממוקם על רכס גבעות ובו תאנים, זיתים, וקרקעות עיבוד חקלאיות. יש כאן גם בריכה גדולה ושנים עשר בורות מים".

הם ציינו גם: "אבנים גדולות מסותתות היטב ויסודות של מבנים עתיקים; עמוד אחד ואבן מפוסלת שבורה; כנראה מקום שהיה בעל חשיבות בימי קדם".

במהלך מבצע דין וחשבון ביולי 1993, שיחין הייתה אחת מהעיירות שנפגעו קשות מהארטילריה הישראלית. ב-19 באוגוסט, תשעה עשר ימים לאחר שהושגה הפסקת האש, שמונה חיילים ישראלים נהרגו במארב של חזבאללה בקרבת הכפר.

במהלך מלחמת חרבות ברזל, צה"ל דיווח על תקיפת מתחם של חזבאללה בשיחין. התקיפה בוצעה לאחר שנורה טיל נגד טנקים על היישוב מרגליות, שגרם למותו של פועל זר ולפציעתם של שבעה אנשים נוספים. כתגובה, צה"ל ירה על אתר השיגור שממנו בוצעה התקיפה.

== הערות שוליים ==

קטגוריה:מחוז דרום לבנון: יישובים
גוב סולסברי

גוב סולבסברי (באנגלית: Gove Saulsbury; ) היה רופא ופוליטיקאי אמריקאי מדלאוור, איש המפלגה הדמוקרטית, שכיהן כחבר הסנאט של דלאוור בשנים 1863–1865, ולאחר מכן ועד 1871 כמושל דלאוור ה-41. הוא הוביל את ההתנגדות למתן זכויות האזרח לאפרו-אמריקאים בדלאוור.
==ביוגרפיה==
גוב סולסברי נולד במחוז קנט שבדלאוור, כבנם של ויליאם ומרגרט אן סמית' סולסברי. אביו היה צאצא למשפחת סולסברי מוויילס, אך שינה את איות שם המשפחה מ-Salusbury ל-Saulsbury לאחר המהפכה האמריקאית בשל תחושות האהדה הלויאליסטיות של המשפחה. הוא היה אחיהם הבכור של הסנאטורים וילארד סולסברי האב ואלי סולסברי ודודו של הסנאטור וילארד סולסברי הבן. גוב סולסברי למד בדלאוור קולג' שבעיר ניוארק, וב-1842 סיים לימודים בבית הספר לרפואה של אוניברסיטת פנסילבניה. הוא נשא לאישה את רוזינה ג'יין סמית', ולשניים נולדו חמישה ילדים. סוסלברי היה רופא, וב-1861 היה לנשיא האגודה הרפואית של דלאוור. ב-1873 הוא היה אחד ממייסדי וסלי קולג' בדובר.

=== קריירה פוליטית ===
סולסברי נבחר כחבר הסנאט של דלאוור, וכיהן בו החל מ-1863. במושב הסנאט של 1865 הוא כיהן כיושב הראש שלו, ומתוקף תפקידו הושבע כמושל דלאוור כאשר ב-1 במרץ אותה שנה נפטר בעת כהונתו המושל המכהן ויליאם קאנון. ב-1866 הוא נבחר לתקופת כהונה מלאה כמושל בזכות עצמו לאחר שהביס בבחירות את ג'יימס רידל, וכיהן בתפקיד עד 17 בינואר 1871. ב-1876 הוא היה נציג לוועידה הארצית של המפלגה הדמוקרטית.

עם בחירתו של סולסברי כמושל, השיבה המפלגה הדמוקרטית לעצמה את השליטה המוחלטת בדלאוור. הוא התנגד בתקיפות לאשרור התיקון ה-13, התיקון ה-14 והתיקון ה-15 לחוקת ארצות הברית. הוא ועמיתיו למפלגה בדלאוור נקטו בכל צעד אפשרי כדי לסכל את יישומם, והתכחשו לזכויות האזרח החדשות שניתנו לאפרו-אמריקאים. בין אלו נכללה הצעה שאפרו-אמריקאים שהורשעו בפשעים מסוימים יימכרו מחדש לעבדות. הצעה מעוררת פחד זו הצליחה כל כך עד שאף רפובליקני לא נבחר לאספה הכללית של דלאוור ב-1868, ובשנים שלאחר מכן כמעט ולא נבחר אף אחד מהם.

עם תום תקופת כהונתו כמושל, ביקש סוסלברי לאייש את המושב בסנאט של ארצות הברית שאויש על ידי אחיו, וילארד סולסברי. וילארד הסתבך בבעיה ידועה של שתייה, ורבים ביקשו שהוא יוחלף. לרוע מזלו של גוב סולסברי, האח השלישי, אלי סולסברי, ביקש גם הוא להיבחר למושב זה. לאחר בחירות ממושכות באספה הכללית, נעשה ברור לווילארד סולסברי שהוא לא יוכל להיבחר, והעביר את התמיכה בו לאחיו אלי, שבסופו של דבר נבחר. גוב סולסברי שב לעיסוקו במשרה מלאה ברפואה.

=== מותו ===
גוב סולסברי נפטר ב-31 ביולי 1881 בדובר, ונטמן בבית הקברות של הכנסייה המתודיסטית וסלי שבעיר.
==לקריאה נוספת==
<div style="direction: ltr;">
* Sobel, Robert, and John Raimo, eds. [https://archive.org/details/biographicaldire0001sobe/page/228/mode/2up Biographical Directory of the Governors of the United States, 1789–1978, Vol. 1], Westport, Conn.; Meckler Books, 1978, pp. 229-230.
</div>

==קישורים חיצוניים==
* [https://www.nga.org/governor/gove-saulsbury/ גוב סולסברי] באתר אגודת המושלים הלאומית 
* [https://politicalgraveyard.com/bio/sarig-saunder.html#490.79.55 גוב סולסוברי] באתר The Political Graveyard 
* 

קטגוריה:מושלי דלאוור
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של דלאוור
קטגוריה:בוגרי בית הספר לרפואה באוניברסיטת פנסילבניה
קטגוריה:רופאים אמריקאים
קטגוריה:אמריקאים שנולדו ב-1815
קטגוריה:אמריקאים שנפטרו ב-1881